李太白贬夜郎・后庭花
作者：王伯成
朝代：元

paragraphs: 翰林才显耀彻，酒家边还报彻。
酬了莺花志，补完了天地缺。
寻常病无些，玉山低趄，不合保他短处揭。
便将俺冤恨雪，君王行厮间迭。
听谗臣耳畔说，贬离了丹凤阙。
下江船不暂歇，采石渡逢令节。
友人将筵会设，酒杯来一饮竭。
正更阑人静也，波心中猛觑绝。
见冰轮皎洁洁，手张狂脚列趄，探身躯将丹桂折。